Downloaded from YTS.BZ
Official YIFY movies site: YTS.BZ
En kuunnellut äänitettä.
En vieläkään halua kuulla sitä.
En kestä kuulla hänen ääntään.
Se oli hyvin erityinen.
Hän puhui niin hyvin.
Tiesin heti kuultuani,
että en kestäisi sitä.
Äänite on Seattlen lennonohjaustornin valmistelema.
Kyse on 449 Quebec X-rayn lento-onnettomuudesta.
Ajankohta 02.33 UTC.
Vakuutan, että tämä on -
aito kopio alkuperäisistä äänitallenteista -
koskien onnettomuutta.
Onko valmista?
Aloitetaan.
Poikkeuksellinen tapaus: Seattlesta on varastettu lentokone.
Tuo ei ole drooni.
Se on oikea kone.
Mitä ihmettä?
Silminnäkijät järkyttyivät näkemästään.
Suorana FOX 13 Newsilta, tässä Good Day Seattle.
Hyvää huomenta. Kello on 8.29 perjantaiaamuna.
Valitsitte Good Day Seattlen.
Olen Erin Mayovsky.
Olen Bill Wixey. Aloitamme suoralla kuvalla Sea-Tacilta,
jossa vilkas matkaviikonloppu alkaa.
Sää suosii. Tulossa on hieno viikonloppu.
Seattlen seudulle tulee upea viikonloppu.
Capitol Hillin kameroissa näkyy -
aamun puolipilvinen taivas.
Torni, Ken Rupp.
Colleen, Seattle-lähestyminen.
Miten menee, Colleen?
Hyvin. Entä siellä?
Mainiosti.
Hienoa.
Sea-Tac kuuluu 30 vilkkaimman joukkoon.
COLLEEN Päällikkö
Se on siis yksi 30 vilkkaimmasta -
Yhdysvalloissa.
LÄHTEVÄT SAAPUVAT
Vuoropäällikkönä -
vastaan kaikesta, oli se tavallista -
tai poikkeavaa.
Maahanmuuttouudistus ja hallinnon sulku ovat puheenaiheina -
juuri nyt ja monella joka päivä.
Vuoro oli tavallinen, kunnes puhelu tuli.
Horizon 2006, käännös ilmassa.
Kiitotie 16, keskimmäinen. Nousulupa.
Nousulupa, kiitotie 16, keskimmäinen. Horizon 2006.
Selvä. 11 Papa rullaa yli.
Kiitotie 16, vasen. Mikä portti?
Papalla... portti 01.
Meribiologit seuraavat uhanalaista miekkavalasta -
eteläisten Gulfsaarten edustalla.
Emo on kantanut ruumista yli viikon.
Tom Walshin mukaan emon uskotaan -
olevan syvästi surullinen.
Horizon 2006 lähtee, 600, 900 metriä.
Horizon Air 2006. Seattle lähdöt, tutkakontakti.
Suoraan VAMPSiin. Nousu 4 600.
VAMPS 4 600, Horizon 24...
Anteeksi, 2006.
Charlie, rullaava kone, kiitotie 16, keski.
Ilmoita tunnus.
Dash 8 keskisellä kiitotiellä 16.
Dash 8 kiitotiellä 16,
ilmoita tunnus.
Kuka on Dash 8 kiitotiellä 16?
Kone lähti nousukiitoon.
En tiedä, mitä hän aikoo.
Renkaat savusivat.
Ne savuavat nytkin,
kun se kiitää kiitotietä.
En ole puheyhteydessä.
Seattlen lennonjohto.
Horizonin mies.
Olen nousemassa ilmaan.
Tästä tulee hullua.
Lennonjohto, Colleen.
Colleen?
Oletko Jason?
Kyllä. Dash 8 juuri...
Se nousi juuri rullaten Cargo 1:stä.
Ei soittanut meille.
Selvä.
Se nousee -
puolitoista kilometriä eteläpäästä.
- Näen sen. - Meillä ei ole yhteyttä.
Selvä. Hoidan tämän. Palaan pian. Hei.
Olet soittanut FAA:n Washingtonin operatiiviseen keskukseen.
Huomio. Puhelut voidaan tallentaa.
- Vastaa jo. - Odota hetki.
Päämaja. Seattle, puhukaa.
Colleen, Seattlen lennonjohto.
Meillä saattaa olla hyvin vakava tilanne.
Kaikki viittasi lentokonekaappaukseen.
Kyse oli suurkaupunkialueesta.
Jos konetta käytettäisiin aseena,
tuhansia kuolisi varmasti.
Mitä ihmettä?
Hitto. Luoja.
Mitä tapahtuu?
Se on Alaska Airlinesin Q400.
Mitä se täällä tekee?
Hae auton avaimet ja lompakko.
Horizonin lennonjohto, kuuletko?
Siis Seattlen lennonjohto.
Kuka viestii ramp-taajuudella?
Anteeksi. Horizon-mies, 449 Quebec X-ray.
449, nousitko juuri?
Kyllä.
Eikö sinun kuulu olla koneessa?
Ei.
Mitä tapahtuu? Lennätkö konetta?
Tein jotain itsekästä.
Kaikki on hyvin. Lähden katsomaan Rainier-vuorta.
449, sanotko siis kaapanneesi koneen?
Niin.
449, toista?
Pelkäänpä, että tein niin.
En halua varata tätä taajuutta.
Mille toiselle taajuudelle voin mennä?
449, odota.
Haen sinulle taajuuden.
Selvä. Kiitos.
Voiko Dash 8 Q400 tehdä vaakakierteen?
Kun kone nousi, en tiennyt, kuka ohjasi.
Minne hän menee? Mitä hän haluaa?
Taajuudelle piti saada yksi lennonjohtaja -
kommunikoimaan.
Andrew oli sopiva ihminen.
Q400:ää lentävä mies,
kuuletko?
Oletko linjoilla?
Seattlen lennonjohto tässä.
Saan koko ajan säätiedotetta,
sääjuttua.
Haluan vain puhua sinulle.
Selvä, ja olet siinä...
Oletko Dash 8:ssa, joka nousi Sea-Tacilta?
Kyllä.
Onko sinulla kutsutunnus?
Ei. Olen kenttäpalvelussa.
En tiedä kutsutunnusta.
Selvä, hän on kenttähenkilökuntaa.
Pikainen tilannepäivitys.
Useat todistajat näkivät hänet transit-alueella -
eli Cargo 1:ssä.
Hän työnsi koneen ulos.
Koneen liikkuessa -
hän irrotti vetoauton, juoksi portaiden luo ja hyppäsi koneeseen,
lähti rullaamaan -
matkustajakoneiden reitin poikki ja nousi ilmaan.
Röyhkeää ja uskomatonta.
Niin.
Kun kuulin kaapatusta koneesta, se oli uutisissa,
kuulin äänen ja sanoin: se on hän.
Se oli uskomatonta.
Miten hän onnistui siinä?
Miten hän sai koneen ilmaan, kun siihen tarvitaan kaksi?
ANDREAS TYÖKAVERI
Tarvitaan kapteeni ja perämies.
Eikö kukaan huomannut?
Mikä nimesi on?
Sitä olen kysynyt koko ikäni.
Identiteettiongelma.
Jotta voin puhua sinulle, mikä nimesi on,
niin yhteys on helpompi?
Anteeksi, mikki irtosi.
Oksensin vähän.
Minä...
Hetki. Voi ei.
Olen pahoillani. Toivottavasti päiväsi ei mene pilalle.
Et pilaa päivääni.
Saisinko etunimesi, niin tiedän, miten puhutella,
jotta olisi helpompi puhua?
Richard Russell.
Kiitos, Rich.
Richard Russell.
Hän on Richard Russell.
WASILLA ALASKA
Kun kuulimme uutisen, emme tienneet, että se oli hän.
Hän ei ollut Richard Russell.
Ei koskaan.
Hänen nimensä on Beebo.
KAREN ÄITI
Hän on aina Beebo. Hän on Beebo.
Beebo.
Tappava draama Seattlen taivaalla.
Tänä iltana kuulemme lisää 29-vuotiaasta lentokenttätyöntekijästä -
Horizon Airilla,
joka on Alaska Airlinesin omistama.
Häntä syytetään lentoaseman pysäyttämisestä -
ja monien henkien vaarantamisesta.
Kun kuulin sen, romahdin.
Aloitin Horizonilla vuonna 2015.
Palkka ei ollut hyvä, mutta tarvitsin työn.
Otin sen.
Richard koulutti minut, ja työskentelimme yhdessä.
Olin hermostunut ensimmäisestä koneesta.
Q400 on potkurikone.
Se on kuin tehosekoitin.
Loukkaantuu helposti, jos ei tiedä, mitä tekee.
Mutta Richard oli vierelläni.
Hän rauhoitti: "Älä pelkää, rauhallisesti vain."
Siten opin tuntemaan Richardin.
Hän vaikutti tasapainoiselta.
Miksi hän teki sen? Se on yhä arvoitus.
Ensimmäinen ajatukseni oli: mitä hänelle tehtiin?
Kyse ei ollut siitä, mitä hän teki.
Mitä Horizon teki, että hän päätyi siihen?
Hänet on tunnistettu 29-vuotiaaksi Richard Russelliksi.
Hänellä ei ollut lentolupakirjaa,
mutta hänellä oli lupa olla lentoaseman turva-alueella.
Kuin pyörremyrsky.
Muistan nähneeni hänen kuvansa televisiossa.
Se oli outoa, sillä hänen ollessaan pieni,
kolme- tai nelivuotias, näin unen.
Kävelin sellaisen vanhanaikaisen lehtitelineen ohi,
johon laitetaan kolikko ja otetaan lehti.
Siinä oli hänen kuvansa.
Pidin sitä huvittavana.
Se oli uni.
Mutta 24 vuotta myöhemmin se toteutui.
Eksyin vähän. En tiedä, minne mennä.
Olen pulassa.
Lennätkö muuten vaivatta?
Kyllä. Tämä on mahtavaa.
Olen pelannut videopelejä...
Tiedän, mitä teen.
Silloin tajusin, ettei hän ollut koskaan lentänyt konetta.
Näetkö maaston ympärilläsi?
Onko näkyvyydessä ongelmaa?
Ei, kaikki on aivan selvää.
Kiersin juuri Rainierin.
Se on kaunis.
Polttoaine riittää varmaan Olympic-vuorille.
Niin.
Pilotti kuulostaa kiihtyneeltä.
Kysy paljonko polttoainetta hänellä on.
Selvä.
Lennonjohdossa opetetaan aina kaksi asiaa.
Selvitetään, montako on kyydissä -
ja paljonko polttoainetta on jäljellä.
Jos se syöksyy,
palomiesten on tiedettävä, kuinka suuri palo tulee.
Ja montaako ruumista he etsivät.
Rich, paljonko polttoainetta on jäljellä?
Hitto! Olen jo polttanut melkein 500 kiloa.
Jäljellä on 950. Alussa oli noin 1 400.
950 kilogrammalla hänellä oli noin tunti lentoaikaa.
Tunnissa hän putoaa taivaalta.
- Onpa lämmin, aurinkoinen päivä. - Äiti.
- Tiedän. - Tämä näyttää paremmalta.
Pieni ilopillerini.
Äiti.
Hän oli ilopilleri.
Hän oli aarre.
Kaoottisessa kodissa oli hyvä, että oli jotakin...
DANNY VELI
...rauhallista, ei niin rajua.
Lapsuudenkodissani oli varsin levotonta.
PHIL VELI
Paljon lapsia.
Olen kaksonen.
Lisäksi minulla on kaksossiskot.
Beebo oli keskimmäinen.
Sinä olet kova.
Siskoillani ja Beebolla oli eri isä.
Hän oli alkoholisti.
Se teki kodista vielä levottomamman.
Näytän lihakseni. Siinä.
Onpa iso lihas, Beebo.
En tiedä, mitä tekisin.
Lapsuutemme ei ollut helppo...
AMBER SISKO
...mutta Beebo piti minusta ja siskostani huolta.
Heidän isänsä ei ollut hyvä ihminen.
Hän käytti väkivaltaa.
PAT TÄTI
Hän haukkui ihmisiä.
Se oli hirveää.
Kun Beebo oli kuusi ja tytöt viisi,
otin lapset ja lähdimme.
En uskonut selviäväni viiden lapsen kanssa.
Ei ollut vaihtoehtoa.
Minun oli pakko pärjätä.
Oli oltava vahva.
En saanut senttiäkään valtionapua.
En senttiäkään.
Luulen, että siksi hän oli niin kiltti.
Ja hauska, koska ei halunnut isänsä kaltaiseksi.
Ja päivänsankari...
Beebolla on ensi lauantaina ensimmäinen jalkapallo-ottelu.
Kaikesta huolimatta hän selvisi.
WARRIORS WASILLAN LUKIO
ILMAVOIMIEN KOULUTUSOHJELMA
Kaikki tunsivat Beebon, rakastivat häntä.
Beebo oli ainutlaatuinen. Todellakin.
MARY SISKO
- Nämä kaapit. - Niin.
Lähetä se äidille.
Selvä. Tein sen.
Beebo!
Hän pelasi jalkapalloa ja paini.
- Hyvä Beebo! - Beebo!
Harrasti yleisurheilua,
oli tanssiaiskuningas -
ja luokan pelle.
Hän oli kaikkea sitä.
Wasillan rakastetuin.
Hän oli hyvin huomaavainen -
ja älykäs. Moni ei huomannut sitä.
CHRIS YSTÄVÄ
Häntä voisi kuvata vakaaksi kristityksi.
Hän oli kuin amerikkalaispojan malliesimerkki.
Emme koskaan uskoneet hänen tekevän noin.
Sanon tämän selvästi.
En aio satuttaa ketään.
Olen vain katselemassa maisemia.
En halua satuttaa ketään.
Minua ei tarvitse pelätä.
Olemme vain huolissamme,
koska vaikuttaa, ettei sinun pitäisi lentää sillä.
Onko kyydissä muita?
Ei. Ajattelin, ettei tämä ole kovin vaikeaa.
Lähdin vain pienelle kierrokselle.
Oletko siis yksin kyydissä?
Kyllä. En haluaisi satuttaa muita.
Kun ajattelee Yhdysvaltain historiaa,
9/11, kaappaukset ja muut,
jos kohtaa tilanteen, jossa ainoa tieto on,
että joku on varastanut lentokoneen,
se ei lupaa hyvää -
sen ihmisen luonteesta.
Lähetätte varmaan hävittäjiä tänne?
Se ei ole nyt suunnitelmissa,
mutta kerrotko korkeutesi?
Ei varmaan pidä paikkaansa.
Minä lähettäisin hävittäjät heti,
sillä voinhan olla joku pahis.
Kaipa vähän olenkin pahis.
Hän ei voinut olla paha. Hän oli aina hyvä.
Hänellä oli kultainen sydän.
Läntinen päämaja.
Pyydän sotilaallista apua ensisijaiseen kohteeseen.
Hän esitti uhkauksen.
Tämä mies on aika sekaisin.
Hän kuulostaa todella pahalta.
Läntinen, merkitään.
- Portland hälytetään. - Kiitos.
ROCK 41, ilmahälytys käynnissä.
ROCK 41. Seattlen lennonjohto.
Sea-Tacin korkeusmittari 2-9-9-6.
Hävittäjät aiottiin lähettää Portlandista joka tapauksessa.
Se on protokolla.
Jos varastat matkustajakoneen, hävittäjät tulevat -
perääsi joka tapauksessa.
Mitä tapahtuu?
Naapurustomme yllä kiertää lentokone ja kaksi hävittäjää.
Mutta että hävittäjät ampuvat amerikkalaisen alas,
en halunnut sitä.
Kukaan ei halunnut sitä.
F-15-hävittäjät nousevat Portlandista yliääninopeudella,
ja kohtaavat Russellin Seattlen eteläpuolella.
Ne ovat valmiit ampumaan hänet alas, kun lennonjohto yrittää puhutella häntä.
En voinut käsittää, mitä hän teki.
En tiedä, miksi hän murtui.
Jos hän näkee hävittäjät, se...
muuttaa tilanteen, ja siihen hän reagoi.
Kyllä. Olen pyytänyt pilotilta,
siis hävittäjiltä, että pysyvät poissa koneen läheltä, etteivät säikytä.
- Selvä. - Tehtävä on tarkkailu.
Selvä.
Päämaja, läntinen. Seuraamme sitä.
Selvä, kiitos. Varjostustehtävä.
Nuo ovat kengät, joita pidin Beebon häissä.
Tuodaanko tämä sisään ja katsotaan myöhemmin?
Jos haluat ottaa jotakin?
Laitoin kaiken tänne.
Näytä se.
Kun tyhjensin taloa onnettomuuden jälkeen.
No niin. Tässä se on.
Onko se se? On.
Täällä on paljon tavaraa.
En tiedä, mitä tehdä Beebon tavaroille.
Pakkaan ne uudestaan, mutta en voi ottaa niitä mukaani, Phil.
Tiedän.
En vain pysty.
Hänen edsutusmerkkinsä.
Katso.
Niin.
Paini, yleisurheilu, jalkapallo.
Minulla ei ollut varaa...
- Hankkia... - Merkkitakkiako?
Niin, takkia.
Niin.
Ei haittaa. Sanoin, että sen voi painaa T-paitaan.
- Se on hieno. - On.
Kahdeksantoista vuotta sitten syntyi kaunis... Nyt itkettää.
Nelikiloinen pieni soturi syntyi.
Hän sai nimen Richard Bryan -
ja toi perheelleen suuren ilon.
Kun kirjoitat tarinasi loppua, muista aina, että sinua rakastetaan.
Olemme kaikki ylpeitä ihanasta nuoresta miehestä,
joksi olet kasvanut.
Tuot elämäämme huumoria ja yllätyksiä.
Mene ja nauti kaikesta, mitä elämä tarjoaa.
Kuka kirjoitti tuon?
- Minä. - Sinäkö?
Upeaa.
En ole pelkkä kaunokainen.
Q400 Dash 8:lla lentävä mies, kuuletko yhä?
Dash 8:n lentokenttätyöntekijä, oletko taajuudella?
Kuuletko?
Kyllä. Anteeksi. Kadotin sinut vuoren taakse.
Ajattelin, että olit vain tylsä.
Nyt kuulen sinut hyvin.
Löydättekö Q400-asiantuntijan -
tai jonkun, joka tuntee koneen?
Täällä kukaan ei osaa lentää sellaista,
mutta katsomme, mitä voimme tehdä, ja yhdistämme sinut jollekulle.
Mikä suunnitelmasi on?
Palaatko Sea-Taciin ja yritätkö laskeutua, vai mitä aiot?
Mitä minun pitäisi tehdä?
Mitä tehdä, lentovirkamies?
Yritämme saada yhteyden johonkuhun, joka voi auttaa,
koska sanoit, ettet osaa laskeutua sillä, eikö niin?
En ole oppinut laskeutumaan koneella.
Tutkin paljon, miten se käynnistetään -
ja saadaan liikkeelle.
Parissa tunnissa kai.
En osaisi laskeutua. En oikeastaan aikonutkaan laskeutua.
Tuossa ovat Beebo ja Trevon.
Beebo valmistui lukiosta kotikaupunkimme kultapoikana -
ja lähti pelaamaan jalkapalloa junior collegeen -
Pohjois-Dakotaan.
Hän sai stipendin pelata ja elää unelmaansa.
Siirtymä Wasillasta Pohjois-Dakotaan -
oli kai hetki, jolloin hän alkoi ensi kertaa -
pohtia identiteettiään ja tarkoitustaan -
aiempaa tarkemmin.
Muistan hänen kertoneen, että kaikki joivat,
tekivät tavallisia opiskelijajuttuja,
eikä hän osallistunut.
Hän rakasti jalkapalloa mutta ei Pohjois-Dakotaa,
Moni asia ei sopinut hänen kristilliseen vakaumukseensa.
Hän vain tajusi,
ettei jalkapallo ehkä ollut hänen tiensä.
Lukion jälkeen menin kouluun Oregoniin,
pieneen junior collegeen.
Sanoin, että hän voisi tulla mukaan.
Se osoittautui yhdeksi hänen parhaista ratkaisuistaan,
koska hän tapasi siellä Hannahin.
Pyöritä häntä, Beebo.
Hän ihastui heti.
Muistan, että hän soitti ja sanoi:
"Äiti, hän on aito kristitty."
Että hän on aito tapaus ja että hän on kaikkea.
Hannah sopi Beebolle täydellisesti.
Hän oli todella hauska. Hän...
oli leipuri. Se vei hänen sydämensä.
Me kaikki tiesimme tarinan.
Tämä oli hänen elämänsä rakkaus.
Hän voitti Hannahin rakkauden.
He kihlautuivat ja menivät naimisiin ennen valmistumista.
Hän oli kaunis.
Näithän kuvat. Luoja, miten kauniita ne olivat.
Häiden jälkeen Hannah valmistui kokiksi -
ja haaveili leipomosta.
He löysivät leipomon.
He ostivat ja nimesivät sen Hannah Marien leipomoksi.
Oli hellyttävää nähdä heidät leipomossa.
Se oli heidän lapsensa, todella.
Beebo laittoi kaiken tauolle.
Opinnotkin. Kaiken, jotta voisi tukea Hannahia.
Oli hienoa, että hän teki niin.
Hän suhtautui tulevaisuuteen toiveikkaasti,
vaikka suunta ei vielä ollut selvä.
Hän oli selvästi toiveikas.
Tästä tulee kai elinkautinen, vai mitä?
Sen kai ansaitsisin. Minunlaiseni.
Emme mieti sitä.
Mietimme vain,
miten saamme sinut turvallisesti alas ja tilanteen ratkaistua.
En ehkä halua palauttaa konetta,
koska oksensin sinne tänne aika pahasti.
Andrew, ottaako hän ohjeita vastaan?
Kysy suoraan: “Noudatatko ohjeita?”
Mikä on nimesi, ilmailumies?
Rich, nimeni on Andrew.
Voinko antaa sinulle suuntia -
tai ohjeita, jotka auttaisivat?
Se on minulle täyttä hepreaa. En ymmärrä mitään.
- En osaisi syöttää sitä. - Mutta jos antaisin -
vaikka suunnan, voisit katsoa kompassia.
Jos annan suunnan, kompassi näyttää sen.
Hävittäjien luokse, vai?
Vietkö hävittäjien luo?
En vie sinua hävittäjien luo.
Vien sinut pois muiden -
laskeutuvien koneiden tieltä.
Aivan. En halua sotkea niitä.
Hyvä,
ettet pilaa muiden päivää minun takiani.
Ainoa tapa välttää kuolemat on onnistunut lasku.
Mutta pilotilla ei ole kokemusta.
Hän ei voi laskeutua mihin tahansa.
Tarvitaan kiitotie, joka on tarpeeksi pitkä -
ja tarpeeksi leveä.
MCCHORDIN LENTOTUKIKOHTA WASHINGTON
Rich, emme tuo sinua takaisin Sea-Taciin...
Yli kilometrin päässä oikealla on kiitotie. Näetkö sen?
Se on McCord Field.
Voi ei.
Ne pieksisivät minut, jos yrittäisin sinne.
Niillä on varmaan ilmatorjunta.
Ei ole mitään sellaista.
Yritämme vain löytää turvallisen laskupaikan.
En ole vielä valmis laskuun,
mutta hyvänen aika, minun täytyy...
Minun täytyy lakata katsomasta hupenevaa polttoainetta!
Hyvää huomenta kaikille. Tervetuloa kyytiin.
Teemme parhaamme, että pääsette hyvin San Diegoon,
jossa on 24 astetta lämmintä.
Äitini ei ole ollut entisensä sen jälkeen.
Se mursi hänet.
Hän vuokraa kotiaan muille, eikä hänellä ole enää tukikohtaa.
Hänen on pakko olla jatkuvasti liikkeessä.
Nyt pilotti... Se toinen Horizonin pilotti on taajuudella.
Rich, kohta linjalle tulee toinen pilotti.
Hän osaa lentää Q400-mallia.
Hän koettaa auttaa sinua.
Sinulla on hyvin rauhallinen ääni.
Et sano vääriä asioita. Tiedän...
Kanssani ei tarvitse kierrellä.
En ole herkkätuntoinen.
Joten...
Rich, täällä kapteeni Bill.
Mitä suunnittelet laskeutumisen osalta?
Nautin vain tästä lentelystä.
Selvä. Paljonko vauhtia on nyt?
Kuulen nopeusvaroituksen.
Mistä sen näkee?
Hän kulkee 300 solmua maanpinnan suhteen.
Älä mene sitä kovempaa, se rasittaa konetta.
Emme halua rikkoa konetta.
Selvä.
Pilotti, mitä luulet, voiko tämä tehdä vaakakierteen?
Selvittäisit ensin autopilotin käytön.
Tylsää!
Pysykää turvavöissä ja pitäkää käsimatkatavarat -
paikoillaan, kunnes vyön merkkivalo sammuu.
Varokaa avatessanne ylälokeroita.
SAN DIEGO KALIFORNIA
Lennän joka vuosi San Diegoon hakemaan Beebon auton -
hänen siskonsa luota.
Se on matka ilman suunnitelmaa.
Siinä on vapauteni, matkustaminen, tien päällä olo.
Voin vain nousta autoon -
ja mennä jonnekin, missä kukaan ei tunne minua, ja voin paremmin.
Selvä.
Lähdetään.
Automatka.
ALASKA BEEBO
Auton nimi on Sally.
Joka vuosi lähden Sallylla -
kolmeksi kuukaudeksi -
ja suuntaan itään, länteen, pohjoiseen ja etelään.
Käyn ystävillä ja sukulaisissa.
Se on minulle hyvä tapa olla ajatusteni kanssa.
Eikä kukaan odota mitään.
Kukaan ei odota, että surussa pitäisi olla vahva.
- Rich, oletko yhä siellä? - Kyllä. Terve, pojat.
Rich, paljonko polttoainetta on jäljellä?
Voi ei. Voin pahoin.
Oksennan paljon.
Andrew, kuiskaa korvaani jotain kaunista.
Rich, en taida pystyä siihen.
Tiedätkö, paljonko polttoainetta on jäljellä?
Hitto vie, Andrew!
Ihmishenkiä on vaakalaudalla!
Rich, älä puhu noin.
En halua satuttaa ketään. Haluan vain,
että kuiskaat jotain kaunista.
Jossain vaiheessa veljenpoikani muuttui.
Hän muuttui iloisesta, rennosta ihmisestä -
ihmiseksi, joka tunsi suurta painetta.
Leipomolla meni hyvin, mutta sitten kuulin,
että he muuttivat pois Oregonista pohjoiseen.
Tuntui, että Hannahin perhe halusi heidät lähemmäs Seattlea.
Kysyin kerran, miten leipomolla meni,
ja hän sanoi, että kun kaikki tunnit -
ja kova työ laskettiin yhteen,
he molemmat ansaitsivat vain neljä dollaria tunnilta.
Mietin, olivatko odotukset Hannahin perhetaustan vuoksi sellaiset,
että isä käy töissä -
ja äiti opettaa tyttäriä kotona.
Ehkä he toivoivat tyttärelleen -
sellaisen elämän.
Hannahin perhe oli erilainen kuin meidän.
Vanhemmat olivat yhdessä.
Hyvin uskonnollisia.
Melko varakkaita.
Hannahin isä halusi Beebolle oikean työn.
Hän halusi Beebolle täydellisen keskiluokkaisen perheen.
Omakotitalon idyllin. Sellainen ei ollut Beebolle tärkeää.
Luulen, että siitä tuli ensimmäinen kompastuskivi -
sillä matkalla.
Beebo ei halunnut Seattleen. Hän ei ollut suurkaupunki-ihminen.
Uskon, että uusi alku suurkaupungissa oli hänelle raskas.
Beebo mietti, mitä tekisi nyt.
Andrew, ilmailumies, kuuletko?
Olen yhä täällä, Rich.
- Rich, kuuletko? - Miten sait työsi?
Kysytkö, miten sain työni? Hain sitä verkossa.
Eikä. Suoraan kadulta?
Minulla oli aiempaa kokemusta.
Selvä. Millaista?
Armeijasta.
Kiitos palveluksestasi.
- Kiitos. - Olin liian lihava.
Olen liian lihava armeijaan.
Ajattelin sitä,
ja ehkä hyvä, etten mennyt.
Hän haki armeijaan,
mutta paino esti sen.
Hän haki poliisiksi, mutta ei läpäissyt koetta.
Kysyin, miten se oli mahdollista.
Hän sanoi vain, että poliisilla ja hänellä -
oli eri käsitys ihmisten kohtelusta.
Sitten hän sanoi hakevansa lentoyhtiöön,
jotta voisi matkustaa Alaskaan.
Se oli Beebon unelma.
Hän halusi kotiin.
Niin Beebo meni Horizonille.
Sikäli kuin tiedän, hänellä oli pieni keltainen liivi ja...
Hän...
otti matkatavaroita vastaan. Lähetti ne eteenpäin.
Hän myös ohjasi koneita sisään ja ulos.
Hän lähetti videon, jossa ajaa konetta -
huoltopaikalle tai minne lie.
Hän sanoi: “Vien koneen ajelulle.”
Hei, olen Beebo Russell ja olen lentokenttätyöntekijä.
Se tarkoittaa, että nostelen laukkuja.
Todella paljon laukkuja.
Laukkuja on valtavasti.
Katsokaa noita laukkuja.
Oho, violetti.
Usein teen töitä ulkona sateessa.
Mutta työssä pääsee myös tekemään hienoja juttuja.
Muistan hänen sanoneen,
että hän otti työn matkaetujen vuoksi, ja hän piti siitä todella.
Paimennan vähän lampaita Irlannissa.
KAPTEENI A.R. RUSSELL
Hän lennätti Hannahia, ja he matkustivat Irlantiin, Ranskaan ja Färsaarille.
He matkustivat hyvin yhdessä.
Beebo halusi nauttia elämästä, ja Hannahille se sopi hyvin.
Jossain vaiheessa hän oli käyttänyt noin 170 matkaa.
Niiden kolmen vuoden aikana kilpailimme keskenämme,
koska minä lensin hänen eduillaan.
Siirtelen kiviä Las Vegasissa.
Yksi asia, jonka hän teki minulle,
oli, kun hain lääkikseen, eikä minulla ollut enää rahaa.
Hän antoi minulle paljon perhelippujaan haastatteluja varten,
ja tein valtavan kierroksen.
En olisi mitenkään voinut maksaa sitä.
Tärkeintä on, että saan tavata rakkaimpiani.
Se tasoittaa tilit.
Hän... piti työstään.
Todellakin.
Aluksi.
Hei, olen Beebo Russell,
ja tänään haastattelen työkavereitani -
heidän työstään ja matkaelämästään lentokenttätyöntekijöinä.
Pidätkö lentokenttätyöstä?
Miksi tai miksi et?
Pidän ja en pidä. Yksi hyvistä puolista on,
että täällä on hyviä ihmisiä,
ja yksi huonoja on,
että täällä on myös huonoja ihmisiä.
Pidän työaikojen joustosta ja lentoeduista.
En pidä hallintotyöstä.
Samaa mieltä.
Lentokenttätyö on raskasta.
Kesähelteessä, talvirännässä...
12 lentoa päivässä.
Meitä on liian vähän, palkka on huono, työtä liikaa.
Mutta Richardia en juuri nähnyt vihaisena.
En nähnyt häntä turhautuneena.
Taukohuoneessa oli ainakin 50 ihmistä.
Mutta kaiken puheen keskellä hän istui nurkassa lukemassa.
Hän oli hyvin hiljainen ja pysyi omissa oloissaan.
Luulen, että hän vain yritti säilyttää -
ammatillisen otteen, koska halusi edetä uralla.
Hän suhtautui vakavasti.
Hän yritti kehittää itseään, ansaita enemmän -
ja elättää vaimonsa.
Luulen, että yksi meille syötetyistä tarinoista,
etenkin kristillisissä yhteisöissä,
on se, että miehenä -
sinun pitää elättää perheesi tietyllä tavalla.
Ja jos et ansaitse runsaasti,
olet jotenkin vähempiarvoinen.
Kolmannen vuoden kohdalla aloin huomata,
että työn maku oli hänelle yhä kitkerämpi.
Mitä kauemmin hän oli siellä, sitä huonommin viihtyi.
Se on fyysistä työtä, toistoa,
joka rasittaa kehoa.
Hän sanoi, että päivät olivat pitkiä.
Häntä ei kohdeltu kovin hyvin.
Palkka oli huono.
Siksi työ ei ehkä enää ollut matkaetujen arvoinen.
Meitä ei kohdeltu arvokkaasti ja kunnioittaen.
Jotkut pilotit sanoivat meitä hinausvaunun apinoiksi.
Olimme ihmeissämme, sanovatko he oikeasti niin?
Kun hän oli ollut kauan,
hän alkoi nähdä pilottien -
ja maahenkilökunnan eron.
Hän kuuli puheet kuulokkeistaan.
Meitä kutsuttiin aseman rotiksi ja muuksi sellaiseksi.
Se sai hänen olonsa surkeaksi.
Kerroimme esimiehille, eivätkä he tehneet mitään.
Mitä ajattelet? Haluatko yrittää laskeutua?
Sanon tämän suoraan,
jos kysyt, miksi tein tämän,
varmaan siksi...
varmaan siksi, etten saanut edes minimipalkkaa.
Pannaan se sen piikkiin.
Ehkä se vähän voitelee rattaita ylempänä?
Ehkä...
Niin.
Puhe minimipalkasta hermostutti minua.
Hän kuulosti tyytymättömältä.
Katsoin lentoaseman tutkaa ja ajattelin,
hyvä luoja,
kaikki nämä koneet täynnä polttoainetta.
Ja jos Richard kääntyy takaisin ja päättää laskeutua -
yhden päälle, koko kenttä räjähtää.
Seattlen minimipalkka oli 16 dollaria tunnilta,
mutta me emme saaneet sitä.
Palkka oli 12,75 dollaria tunnilta.
Sillä ei elä.
Mietimme, miten se voi olla laillista.
Ensimmäinen selitys oli:
olemme pieni lentoyhtiö, emme muka tienaa tarpeeksi.
Mutta sitten katsoimme lukuja,
ja rahaa tuli paljon.
Hän puhui avoimesti siitä, miten järjetöntä oli,
että yhtiö sai maksaa alle minimipalkan.
He eivät halunneet, että puhumme.
Eivätkä kuunnelleet meitä.
Taukohuoneessa puhuimme palkasta,
ja kaikki sanoivat, että lopulta joku tekee -
jotain vaarallista,
mikä pakottaa heidät huomaamaan.
Jos ei kuunnella, joku toimii.
OLEMME TODELLA YLPEITÄ SINUSTA
Pidämme hänet asutuksen ulkopuolella -
ja ohjaamme hänet vesialueiden ylle.
Selvä.
Aikaa kului,
ja polttoaine hupeni koko ajan.
Rich.
Miltä tuntuisi lentää hetki Pugetinsalmen yllä?
Siellä olisi hyvä ampua minut alas, vai?
Se olisi pehmeämpi paikka laskeutua.
En halua hukkua.
On paljon purjehtijoita.
Moni purjevene voi poimia sinut.
Kuulostaa hyvältä, mutta purjevene ei ehtisi -
ennen aseistettuja miehiä.
Koneessa on paljon pelastusliivejä,
joten sinun ei tarvitsisi uida.
Jos onnistun laskussa,
antaako Alaska minulle pilotin työn?
He antaisivat sinulle minkä vain työn,
jos onnistuisit siinä.
Niin varmaan!
En. Olen valkoinen mies.
Siinä se tuli.
Siinä se...
valkoisen miehen juttu, joka on...
Anteeksi, emme tee tästä poliittista.
Ohjaamossa ei puhuta uskonnosta eikä politiikasta.
Niin.
Niin...
Onko tästä vaikea puhua...
Onhan tämä vähän vaikeaa.
Voi ei, miksi minä... Minun pitää pysähtyä miettimään.
Mutta kuvaus jatkuu, eikö?
- Kyllä. - Selvä.
- Voiko sammuttaa kamerat? - Kyllä.
Varsinkin valkoisena miehenä tuntuu, että jos puhun,
se kuulostaa valkoiselta etuoikeudelta tai...
En tiedä.
En vain halua tulla lokeroiduksi,
niin kuin ihmisiä lokeroidaan.
On pakko puhua siitä, mistä vaietaan.
Kuulostaa rasistiselta sanoa,
ettei saa työtä, koska on valkoinen.
Valkoisella on paremmat ylenemismahdollisuudet -
kuin afroamerikkalaisella.
On sanottava suoraan.
Mutta olen ollut musta koko ikäni,
joten tiedän varmasti, ettei hän ollut rasisti.
En koskaan kuullut hänen valittavan siitä,
että hän on valkoinen, joten se yllätti todella.
Ihmiset keksivät tästä vaikka mitä salaliittoteorioita,
mutta kaikki on kuunneltava.
Kaikki.
Kuulin tuon kohdan, mutta mitä hän sanoi ennen sitä?
Hän toisti tallenteella jonkun toisen sanoja.
Hän kertoi, mitä hänelle oli sanottu.
On vaikea selvittää tarkasti, mitä tapahtui.
Kolmannen tai neljännen vuoden tienoilla -
hän puhui esimiehensä kanssa.
"Olen umpikujassa."
"Haluan edetä."
"Asia ei etene tarpeeksi."
"Miten saisin liikettä?"
Yksi puheenaihe oli, että korkeakoulututkinto -
näyttää hyvältä ja auttaa erottumaan.
Siksi hän kävi iltakursseja ja yritti saada ensimmäisen tutkintonsa.
Hän aloitti kauppakoulussa, koska halusi -
johtotehtäviin Horizonilla tai ylemmäs.
Koulu on täysipäiväinen työ täysipäiväisen työn päälle.
Hän teki kaiken, mitä ajatteli olevan tärkeää tehdä.
Hän opiskeli, hankki pätevyyden ja tuli silti torjutuksi.
Hänen esimiehensä sanoi, ettei hän valkoisena saisi sitä työtä.
Mutta Beebon ihonvärillä ei ollut mitään tekemistä asian kanssa.
Koska sen työn saanut henkilö oli valkoinen.
Joten...
Hajota ja hallitse.
He halusivat hänen suuttuvan.
He halusivat jakaantumista, jottemme yhdistyisi -
ja saisi jotain aikaan, koska meillä ei ollut liittoa tukena.
Ja jos meidät pidettiin riitelemässä keskenämme,
mitään ei tapahtuisi.
Kyse ei ollut siitä, että hän oli valkoinen.
Ei hän siksi jäänyt ilman sitä työtä.
Hän ei saanut sitä muista syistä.
Häntä ei ehkä palkattu, koska hän ei ollut “oikeanlainen” valkoinen.
Ja siitä “olen vain valkoinen mies” -jutusta,
niin millainen valkoinen mies olet?
Tuletko varakkaasta perheestä?
Onko perheelläsi asemaa?
Jos kasvaa rahan keskellä,
aukeaa varmasti ovia,
jotka muuten pysyisivät kiinni.
Valkoisuus ei pese pois köyhyyttä.
Hän ei sopinut siihen muottiin.
Uskon, ettei Richard saanut työtä, koska häntä pidettiin valkoisena roskaväkenä.
Beebo jäi alakynteen järjestelmän takia.
Häneen kohdistui paine, että miehenä -
hänen pitäisi elättää perhe ja ansaita tietty summa vuodessa.
Mutta samalla, kun hän yritti edetä,
hän törmäsi esteisiin.
Ymmärrän, miten hän saattoi kokea,
että joka suunnassa oli esteitä ja takaiskuja.
Kaikki tämä yhdessä loi täydellisen myrskyn.
Oikealla takanasi on toinen kone.
Haluaisitko puhua sille,
jos se tulee taajuudelle ja voisi auttaa sinut laskuun?
Hmm...
Toki. Puhun mielelläni ihmisille.
Mutta minulla on hirveä jano.
Oksensin melkein kaiken,
joten minun pitää käydä takana hakemassa vettä.
Ei, ei. Rich, pysy istuimessa ja ohjaamossa.
Pysy radioyhteydessä kanssani.
Kävin jo kerran, ei hätää.
Mutta minun pitää astua oksennukseeni. Se on ällöttävää.
Hetki.
Rich, täällä kapteeni Bill.
Kuuntelemme yhä.
Koneeni pärjää oikein hyvin.
Miten sinun?
Hän on hetken poissa. Hän palaa pian linjalle.
Selvä.
Palasin takaisin.
Tervetuloa takaisin, Rich.
Oletko miettinyt lisää, mitä haluat tehdä?
Haluatko yrittää McChordiin?
Vai veteenkö? Mitä mietit?
Menen vähän kuin automaattiohjauksella. Hyvä vitsi, vai mitä?
En ole vielä varma, mitä tehdä.
Haluan kyllä nähdä, osaisinko laskeutua.
Se olisi hienoa, mutta...
en halua enää elää,
ja siinä on ongelmani.
En ollut kuullut tuota.
En ole kuullut hänen sanovan noin.
Ehkä tarvitsen nyt hetken.
Anteeksi.
“En halua enää elää.”
Ensimmäinen kerta, kun kuulen tuon.
En halua kohdata seurauksia.
Olisi vain helppoa -
painaa nokka alas ja sulkea silmät.
Surullista, mutta ei kuitenkaan.
Selvä.
Hän puhuu syöksystä.
Rich, kuten sanoit, et halua satuttaa ketään,
emmekä halua, että vahingoitut.
Missä hävittäjät ovat? Haluan nähdä ne.
ROCK 41, haluatko vektorit kohteelle?
ROCK 41, myönteinen. Korkeus 913 metriä.
Äitinä minun olisi pitänyt tietää.
Haluan sen miekkavalaan koordinaatit,
emo-miekkavalaan ja poikasen.
Haluan nähdä ne.
Rich, paljonko polttoainetta on jäljellä?
Ei tarpeeksi. Ei riitä.
Noin 350 kiloa.
Selvä, kiitos.
Viimeisin Horizonin tieto oli, että 350 kiloa riittää noin 15 minuutiksi.
Selvä.
Läntinen päämaja.
Läntinen.
15 minuuttia polttoainetta.
Läntinen.
Oletko käynyt Olympic-vuorilla?
Ne ovat upeita. Voi juku!
Kyllä, olen käynyt.
Siellä on mukava ajella.
Rich, täällä ROCK 41. Miten sujuu?
Mennään länteen, pois maa-alueilta.
Miksi? Onko sinulla siellä kiinteistö, joka huolettaa?
En olisi koskaan uskonut, että hän oli...
onneton elämässään.
Sen onnettomampi kuin muutkaan.
Olen itsekin samanlainen.
En puhu tunteistani avoimesti.
Vaimolleni ehkä puhun.
Mutta mieskavereille -
en sano olevani surullinen -
tai mitään sellaista, koska näyttäisin heikolta.
Näin on ollut aina.
Miehet eivät saa olla heikkoja.
Heidän pitää olla vahvoja.
Heidän oletetaan huolehtivan kaikesta.
Siitä tulee kuilu.
Ja silti odotetaan, että vedät itsesi ylös,
vaikka et voi puhua siitä kenellekään.
Miten voisimme edes ajatella terapiaa?
Se on aivan vierasta...
Ei siinä ole järkeä.
Se ei tunnu todelliselta.
Että käyttäisi aikaa terapeuttiin?
Ei ole aikaa edes hammaslääkäriin.
Siis...
Jos kuorma-auto hajoaa, tiedän täsmälleen, miten se korjataan.
Jos sisälläni on ongelma, en edes tiedä, mistä aloittaa.
Luulen, että Beebo olisi ajatellut,
että avun hakeminen ei olisi miehekästä.
Ja myös, mitä ajattelisivat ne,
jotka ovat hänestä riippuvaisia,
jos paljastuu, että on ongelmia?
Siitä vain. Käytä sitä polviesi alla.
No niin.
Siitä vain. Sitten se pois sormesta.
Jos sinua painostetaan ja patoat kaiken -
tarpeeksi kauan, siitä tulee kierre.
Voin vain kuvitella, paljonko puheluja soitetaan.
Kuka puhuu kenelle, ja kuka selvittää mitä.
On vain outoa, kuinka vähän yleensä puhutaan -
ihmisten kesken.
Puheluja kyllä soitetaan,
ja yritämme löytää parhaan ratkaisun.
Haluamme vain, että käännyt takaisin, jotta pysymme yhteydessä.
- Miksi? - Koska välitämme.
Se on totta.
Emme nähneet merkkejä.
Ehkä siksi, että aina tavatessamme hänet -
oli vauhdikas viikonloppu, ja kaikki oli hauskaa.
Se turhauttaa minua eniten.
Etten tiennyt, että hän oli masentunut. Minä...
Ja se surettaa, että ehkä merkit jäivät huomaamatta.
Moni välittää minusta,
ja...
he pettyvät,
kun kuulevat, mitä tein.
Haluan pyytää anteeksi jokaiselta.
Olen rikkinäinen mies.
Kai minulla on ruuvit löysällä.
En vain tiennyt sitä ennen kuin nyt.
Se vain...
Maisemat vilahtivat liian nopeasti.
Luulin, että kokisin rauhaa.
Että voisin vain katsella kaikkea, ja...
Kaunista on paljon, mutta ne ovat kauniimpia toisenlaisessa tilanteessa.
Olisin todella toivonut, että hän olisi kertonut aiemmin.
Pilotti Rich kuulostaa nyt tunteelliselta.
Rich, vaikuttaa siltä,
että syytät itseäsi,
mutta siihen ei ole syytä. Me kaikki -
syytämme itseämme joskus,
mutta ei tarvitse suuttua itselleen.
Horizonilla olo kävi liian raskaaksi,
joten oli lähdettävä.
Näin Richardin viikkoa ennen kuin hän vei koneen.
Kysyin, haluaisiko hän tulla minun työhöni.
Hän sanoi niin, mutta hän haluaa ylennyksen.
Ei halua lähteä vaan yletä. Sanoin:
"Olet tervetullut työskentelemään kanssani."
Miksi en puhunut hänelle vähän pidempään?
Olisiko se ollut tilaisuuteni ymmärtää, mitä oikeasti tapahtui?
"Onko kaikki hyvin?"
Tein jotain näin äärimmäistä -
kai siksi, koska kaikki on aina vain bisnestä,
silloinkin, kun vain hengaillaan yhdessä.
Pelkkää bisnestä.
Minä vain...
Aidosti läheisiä hetkiä on niin vähän.
Se on kurjaa.
En panisi pahakseni vain jutella kanssanne,
mutta kaikki on vain bisnestä.
Mekin haluaisimme jutella, Rich.
Olet nyt kaartanut oikealle länteen.
Jos voit, lopeta kaarros ja pidä kone suorassa.
Sitten voimme puhua.
Ehkä saamme järjestettyä jotain, ehkä laskupaikan.
Minä vain... en usko laskeutuvani.
En ainakaan turvallisesti.
Taidan kokeilla vaakakierrettä.
Jos se menee hyvin, painan nokan alas ja lopetan siihen.
Ei ole tarvetta.
Jos voit, aloita oikea kaarros.
Sanon, milloin lopetat -
ja pidät vaakatason.
Selvä.
Nousen vielä vähän.
Minun pitäisi varmaan olla ainakin 1 500 metrissä,
jotta voisin tehdä vaakakierteen, vai mitä?
Sille ei ole turvallista korkeutta.
En tekisi sitä lainkaan. Voit satuttaa jotakuta maassa.
Rich, sanoit, ettet halua satuttaa ketään maassa.
Emmekä halua, että loukkaannut.
Rich, olisit sankari, jos onnistuisit laskussa.
En. Olisin vain häirikkö, joka joutuu loppuiäkseen vankilaan.
Olen siis punninnut vaihtoehtoja puolin ja toisin.
Vaikka mielelläni söisin kolme ateriaa päivässä -
ja lukisin koko ajan kirjoja,
ja läheisiltä tulisi kirjeitä.
Heitä on aika monta.
Se ei vain olisi paras ratkaisu.
Sinulla on vaimo.
Vakoilitko Facebookiani?
En vieläkään voi uskoa, että hän valitsi sen tien.
Ja etten huomannut.
Hän kaatuu. Hän on kyljellään.
Hän menee ylösalaisin. Hän on ylösalaisin.
Luoja.
Hitto!
Voi hitto!
Vedä ylös. Vedä ylös.
Luoja. Hän selvisi, hän selvisi,
hän selvisi!
TOI-1 teki juuri vaakakierteen. Nykyinen korkeus 600 metriä.
ROCK 42, vahvista vaakakierre.
Vahvistan. Hän vältti vedenpinnan noin kolmella metrillä.
Hän onnistui.
Hän suoritti vaakakierteen.
Onko tuo viimeinkin hävittäjälentäjäni?
Lentäjät ottivat yhteyttä,
ja sanoivat, ettei sen lentokoneen olisi kuulunut tehdä noin.
Konetta ei ollut suunniteltu siihen.
Veljeni, joka ei ollut koskaan lentänyt,
nousi ilmaan, lensi ympäriinsä ja teki vielä hiton vaakakierteen -
eikä silti syöksynyt maahan.
Se on vaikuttavaa.
Kaverilla oli rajaton potentiaali.
Jos hän olisi vain nähnyt kaiken potentiaalinsa,
sen sijaan, että tunsi itsensä riittämättömäksi,
niin kuka tietää?
Hänestä olisi voinut tulla ihan mitä vain.
Rich, täällä kapteeni Bill.
Onneksi olkoon. Teit sen.
Yritetään nyt laskeutua turvallisesti eikä satuteta ketään maassa.
Läntinen päämaja.
Läntinen.
Pyytäkää ROCKia kysymään korkeus uudestaan.
ROCK arvioi 600 metriä.
Kiitos.
ROCK yrittää nyt puhua hänet laskuun.
Selvä. Hitto vie. En tiedä. En tiedä.
Toivoin vähän, että tuohon se päättyisi.
Rich, paljonko polttoainetta on jäljellä?
Yli 200, ehkä 250.
Selvä.
250 kiloa polttoainetta -
tarkoittaa noin viittä minuuttia ilmassa.
Hävittäjälentäjien on nyt tehtävä päätös.
DEN, en tiedä, kuinka hyvin tunnet tämän alueen,
mutta täällä on paljon saaria -
ja poukamia.
Siksi hävittäjille tulee tilaisuuksia,
kun hän on veden yllä.
Mutta rantavesien reunoilla on taloja.
Väylät eivät ole kovin leveitä vaan melko kapeita.
Heidän tilaisuutensa riippuu polttoaineen määrästä.
Tämä ennakkotietona.
Hän on Ketron-saaren yllä. K-E-D... K-E-T-R-O-N.
Hän on aivan Ketron-saaren vieressä. K-E-T-R-O-N.
Paikallisen tiedon mukaan saarella asuu noin 30 ihmistä.
Rich, oletko siellä?
Kyllä. En kauaa.
Tuntuu, että toinen moottori hyytyy tai jotain.
Rich, jos voit, pidä kone veden yllä.
Matalalla ja vakaana.
Pystytkö siihen?
41, vahvistatko, että hän on yhä veden yllä?
Rich, täällä kapteeni Bill. Miten siellä sujuu?
Saimme juuri tiedon -
toisesta puhelusta, että ROCK 41 ilmoittaa osumasta veteen.
Selvä.
Ja kohde katosi 0348.
Kohde katosi.
Läntinen.
Colleen tässä.
Jason, kuulitko tuon?
Kyllä.
ROCK 42 ilmoittaa, että hän osui saareen.
Siinä kaikki.
Ei enää ollut...
Beebolta ei enää tullut lähetyksiä ohjaamosta.
Se vain...
Toivon vain... Vaikutti siltä, että se oli ohi hetkessä.
Hän ei tuntenut kipua.
Toivon, ettei hän pelännyt.
Kun kaikki oli ohi, Andrew oli pois paikaltaan.
Kävelin ulos, ja hän oli käytävällä.
Menin puhumaan hänelle.
Hänen kasvoistaan näki, että hän oli musertunut.
Sitten itkimme.
Sanoin olevani pahoillani.
Tarvitsin sinut.
Olit se, jonka tarvitsin.
Älä mene kotiin yksin.
Älä mene kotiin.
Jää tänne ystävien kanssa.
Soita vanhemmillesi. Soita jollekulle. Älä mene kotiin. Älä ole yksin.
Hän oli kai yhä ilmassa, kun Alaska Air pani minut lennolle.
Joten uskon, että kun nousin Seattlen koneeseen...
he tiesivät, mutteivät kertoneet minulle, että kone oli jo pudonnut.
Muistan sanoneeni Hannahille, että olemme aina perhettä.
Mutta yhteytemme katkesi.
Minun on vain hyväksyttävä, että ehkä minut näkemiseni sattuu liikaa.
Olen surullinen.
Sanotaan, että näkee näkyjä tai unia menettämästään läheisestä.
Minä en ole saanut hänestä mitään merkkiä.
Olipa se höyhen tuulessa -
tai kivi päähän, sillä ei ole väliä.
Haluan vain tietää, että hän voi hyvin.
Tässä näkyy onnettomuuspaikka.
Katsotaanpa se hurja video uudestaan.
Lentoyhtiön työntekijä varasti matkustajakoneen -
Seattle Sea-Tacin kentältä.
En saa tätä tapausta mielestäni.
Aluksi hänen motiivejaan ei tiedetty.
Katsotaan se video uudestaan.
Yhtiön työntekijä...
Toivoin, että media jättäisi minut rauhaan.
En halunnut -
puhua medialle.
En halunnut kertoa tarinaani kenellekään.
En ymmärtänyt, miksi siitä tuli pakkomielle.
En ymmärtänyt sitä. Minusta se oli hirveä kuolema.
Hävittäjät lähetettiin ilmaan. Pelättiin terrorismia.
Liittovaltion tutkijat toivovat,
että mustat laatikot kertoisivat,
mikä sai lentoyhtiön työntekijän -
varastamaan koneen ja lähtemään lentoon.
Oli selvää, että siitä tulisi kiistelty juttu.
RUSSELLIN KONEVARKAUS
HERÄTTÄÄ KYSYMYKSIÄ
Perhe, vanhempani, kehottivat etten katsoisi.
Et voi katsoa sitä. Tulet hulluksi.
Sitä paisuteltiin -
ja politisoitiin lähes pelkästään,
jotta voitiin ajaa äärimmäisiä poliittisia näkemyksiä.
"SKY KING" JA VALKOINEN NATIONALISMI
Äärivasemmisto demonisoi hänet.
Hänhän oli vain vihainen valkoinen mies, eikö?
Niin yksinkertaistettuna.
Ilman mitään syvempää ymmärrystä.
Ja oikeisto erehtyi yhtä pahasti.
He näkivät valkoisten nationalistien sankarin.
Mutta se ei ole lähelläkään totuutta.
RICHARD RUSSELL ON TERRORISTI
Jos hän oli terroristi, miksi hän ei lentänyt mitään päin?
Miksi hän ei yrittänyt vahingoittaa muita?
Miksi hän ei vienyt konetta silloin, kun kyydissä oli ihmisiä?
Tämä kommentti:
"Uskon, että hän tunsi koko rodun tuhon tuskan."
"Hän ei osannut pukea masennusta sanoiksi."
Miten typerää.
Se on täysin väärä tulkinta hänen ajatuksistaan ja tunteistaan.
Nämä uusnatsien valkoisen nationalismin T-paidat -
käyttävät veljeäni jonkinlaisena esikuvana -
myydäkseen tuotteita, jotka tukevat heidän järjettömiä aatteitaan.
On jo tarpeeksi kamalaa tehdä jonkun itsemurhasta T-paitoja -
ja rahastaa sillä, mutta...
vielä pahempaa on, kun sen tekee joku ajatusmaailmaltaan niin erilainen.
Me perinteiset konservatiivit emme usko, että Amerikka on vain valkoisille.
Beebo ei ollut sellaisessa mukana.
Häntä inhottaisi.
Näin surullisen tapahtuman kautta -
häntä koetettiin vääntää joksikin, mitä hän ei ollut.
Beebo ei ollut osa teidän agendaanne.
Hän sanoi itse, miksi teki sen.
Hän puhui työasioista.
Mutta pian kaiken jälkeen -
sosiaalisessa mediassa alkoi levitä valtavasti meemejä.
Tajusin, että jutusta tuli viraali, kun näin meemin, jossa hän teki silmukan -
veden yllä, ja siinä luki #SKYKING.
Tutkin asiaa vähän tarkemmin,
mitä he tarkoittavat Sky Kingillä.
Se resonoi syvästi tietyissä ihmisryhmissä.
Minulle koko Sky King -juttu on sitä,
että Beebo haistatteli suuryritys-Amerikalle.
Se oli ehdottomasti osa häntä.
Ihminen, joka tunsi olevansa hammasratas suuressa koneistossa.
Tämä oli hänen viimeinen keinonsa vapautua siitä,
mitä verkossa kutsuttiin palkkaorjuudeksi.
Monella tavalla se olisin voinut olla minä.
Tämä video on omistettu Sky King Richard "Beebo" Russellille.
Vähiten haluaisin glorifioida hänen itsemurhaansa -
ja teen nyt päinvastaista täällä verkossa.
Mutta jostain syystä tämä tarina kosketti minua -
ja monia muitakin. Hän oli vain tavallinen mies...
Sain kirjeitä ja viestejä ihmisiltä ympäri maailmaa, Etelä-Amerikasta,
Euroopasta, Intiasta ja kaikkialta...
He aikoivat tehdä itsemurhan mutta lukivat hänen tarinansa eivätkä tehneet.
Moni välittää minusta.
Ja he pettyvät,
kun kuulevat mitä tein.
Haluan pyytää anteeksi jokaiselta.
Olen rikkinäinen mies.
Kai minulla on ruuvit löysällä.
En vain tiennyt sitä ennen kuin nyt.
Sain satoja sähköposteja lentokenttätyöntekijöiltä,
lentomiehistöiltä ja entisiltä piloteilta, jotka...
käytännössä pitivät...
veljeäni on rokkitähtenä.
Hän sanoi sen, mitä me olemme sanoneet.
Samalta meistäkin tuntuu.
Ja he näkevät hänet ihmisenä, joka puolusti niitä,
jotka sivuutetaan ja joita ajatellaan "kentän rottina".
He pitävät tunteensa sisällään.
Hän päästi sen tunteen ulos.
Joillekuille se riitti:
kuulivat, etteivät he olleet ainoita, jotka kokivat työnsä siten.
ITSENÄISYYSPÄIVÄN PARAATI
Nuoremmat sukupolvet menettävät sen, mikä meillä oli.
Me kaikki uskoimme amerikkalaiseen unelmaan.
Nykyään nuoret kyseenalaistavat sen.
Veljenpoikani sukupolvi -
jäi keskelle kaikkea -
sitä muutosta.
Vaikka kyse on talouden muutoksesta, ihmiset ajattelevat,
että kun eivät saavuta jotain, vika on heissä.
Jatka. Jatka.
Suru on aina läsnä.
Jos voisin puhua Beebolle nyt, läimäyttäisin häntä päähän, ja kysyisin:
"Mitä ihmettä ajattelet?"
Todellakin niin. Minä... Beebo, älä.
Älä! Puhu minulle.
Puhu minulle.
Ei ole mitään, mitä emme voisi ratkaista.
Puhu minulle.
Petyitkö häneen?
Voi luoja, ei.
Hän oli paras.
Hän ei koskaan tuottanut minulle pettymystä. Ei koskaan.
Hän oli...
Olin hänestä ylpeä.
9.11.2018 FBI päätti tutkintansa.
Richard “Beebo” Russell -
ei syyllistynyt terrorismiin.
Hänen ainoa rikoksensa oli lentokoneen varkaus.
Elokuvan tekijät ottivat yhteyttä Hannahiin -
useita kertoja, mutta eivät saaneet vastausta.
Helmikuussa 2019 Horizonin emoyhtiö Alaska Air -
julkaisi vuosiraporttinsa.
Viittaus Beebon lentoon -
oli lyhyesti kohdassa “Muut”.
Siinä vakuutettiin osakkaille,
että vakuutus kattoi koneen menetyksen ilman omavastuuta.
Horizon ilmoittaa, ettei se syrji eikä ole syrjinyt ketään -
aseman, rodun tai muun seikan takia.
Yhtiö ei ole saanut yhtään valitusta halventavista nimityksistä,
kuten "aseman rotat" tai "apinat hinausvaunussa".
Yhtiö pitää kiinni siitä, että Richard “Beebo” Russell -
sai palkkansa lakien mukaisesti.
Katsoin juuri tämän videon. Tuli itku.
Tämä video on omistettu Sky King Richard “Beebo” Russellille.
Sukelsin juuri Sky King -kaninkoloon, ja voi luoja,
se äänite.
Toivon, että Sky King ja tämä viesti auttavat sinuakin.
On melkein runollista,
että joku, joka vietti koko uransa ainakin...
Jos sinä tai tuntemasi ihminen on vaikeuksissa, hakekaa ammattiapua.
Hän ei noudattanut sääntöjä, ei ollut mitään hävittävää.
Hän aikoi rikkoa säännöt ja näyttää maailmalle, mihin pystyi.
Hän teki uskomattomia ilmatemppuja, myös vaakakierteen.
Tahdon sinun katsovan videon, jossa hän puhuu lennonjohdolle...
...mielenterveydestä,
ja tavoista, joilla ihmiset voivat hakea apua.
Kuuntelin Sky Kingin äänitteen...
Katsoin juuri Sky King -videon, joten...
jos tarvitset minua...
On paljon miehiä, jotka kantavat valtavia taakkoja.
Sanon vain,
se voi olla tärkein äänite, jonka olen koskaan kuullut.
Kuten äänitteet osoittavat,
Beebon tarkoitus ei ollut vahingoittaa.
Hän oli oikeassa,
että niin moni ihminen rakasti häntä.
Tee vain vaakakierteesi.
Tee vaakakierteesi, mutta...
laskeudu turvallisesti.
Richard “Beebo” Russellin muistolle 19.9.1989–19.8.2018
Rakastava poika, veli, ystävä ja aviomies
Jos sinä tai joku tuntemasi on kriisissä tai tarvitsee tukea,
apua löytyy. Lisätietoa: ttps://impact.disney.com/findsupport/
Tekstitys: Juho Rissanen